ODGOVORI NA PITANJA

vezana uz Poziv na dostavu projektnih prijedloga

*UP.02.3.1.03 „Jačanje poslovanja društvenih poduzetnika – faza I.“*

*3. set*

*Pitanja pristigla na esf.info@mrms.hr od 12. lipnja do 5. srpnja 2019.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
|  | Zanima nas unutar aktivnosti Novih zapošljavanja za Grupu 1. socijalne poduzetnike potpore za zapošljavanje 100% za osobe s invaliditetom, što znači sljedeće: kad se novo zapošljava OSI osoba tad je njezina plaća sufinancirana 75% plaće iz državnih potpora, dok potpore za zapošljavanje OSI 100% podrazumijevaju financiranje zapošljavanja radnog asistenta, osobe koja će obučavati radnog asistenta te prilagodbu radnog mjesta. | Potpora za nadoknadu dodatnih troškova zapošljavanje radnika s invaliditetom je potpora koju isključivo može koristiti Prijavitelj Skupine 1 koji zapošljava novu osobu u svoje društveno poduzeće, odnosno koristi Potpore za zapošljavanje radnika s invaliditetom u obliku subvencije za plaće. Za potporu za zapošljavanje osobe s invaliditetom intenzitet potpore iznosi 75% prihvatljivih troškova, odnosno Prijavitelj je dužan sam snositi financiranje 25% od ukupnog iznosa definiranog za tu potporu/aktivnost. Ukoliko Prijavitelj za Skupinu 1 odabere navedenu potporu za zapošljavanje osobe s invaliditetom, uz obavezu ispunjavanja svih uvjeta koji se uz nju propisuju, ima mogućnost korištenja i Potpore za nadoknadu dodatnih troškova za zapošljavanje radnika u sklopu koje mu se za osobu s invaliditetom koju je zaposli, moći financirati i troškovi zapošljavanja radnog asistenta i prilagodba radnog mjesta u iznosu od 100% prihvatljivih troškova. |
|  | S obzirom da društveni poduzetnik i društveno poduzetništvo kao pravno-ekonomski pojmovi nisu utvrđeni u hrvatskom zakonodavstvu, čime i na koji način, kojom eventualnom dokumentacijom ili sl., Prijavitelj koji je mikro, malo ili srednje poduzeće koje je do sada poslovalo isključivo po tradicionalnom tržišnom modelu, a provedbom projekta svoje poslovanje transferira na društveno poduzetništvo sukladno kriteriju 2. Strategije razvoja društvenog poduzetništva u Republici Hrvatskoj za razdoblje 2015.-2020., dokazuje da je svoje poslovanje uistinu tijekom projekta transferirao na društveno poduzetništvo sukladno kriteriju 2. Strategije? |  Prema točki 2.1.3, Uputa za prijavitelje, prihvatljivi Prijavitelji za Skupinu 2 su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema kriteriju br. 2. utvrđenim Strategijom razvoja društvenog poduzetništva u Republici Hrvatskoj za razdoblje od 2015. do 2020. godine. (trgovačko društvo, udruga, zadruga).Sukladno Uputama za prijavitelje, Prijavitelj Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta, čime se obvezuje kroz odabir obavezne aktivnosti 4. Provedba društveno-poduzetničkih aktivnosti.Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)Navedeno izmjena vezana uz dostavu statuta/ovjerene Odluke o upotrebi dobiti je uvrštena u izmjene/dopune natječajne dokumentacije. |
|  | Bio sam na prvom info seminaru za Dp u Zagrebu pa smo informirani da će sličan bit priređen i u Splitu. Molim vrijeme i mjesto održavanja. | Sukladno točki 5.8 Uputa za Prijavitelje, za potencijalne Prijavitelje bit će organizirane informativne radionice najkasnije 21 kalendarski dan od datume objave Poziva. Informacije o točnom datumu i mjestu održavanja radionica bit će objavljene na središnjoj mrežnoj stranici ESI fondova [www.strukturnifondovi.hr](https://strukturnifondovi.hr/natjecaji/poziv-na-dostavu-projektnih-prijedloga-jacanje-poslovanja-drustvenih-poduzetnika-faza-i/) i ESF stranici [www.esf.hr](http://www.esf.hr/natjecaji/socijalno-ukljucivanje/poziv-na-dostavu-projektnih-prijedloga-jacanje-poslovanja-drustvenih-poduzetnika-faza-i/).Informativne radionice za ovaj PDP održane su u sljedećim gradovima:Zagreb (11.6.)Rijeka (14.6.)Osijek (17.6)Split (19.6) |
|  | Kako izračunati izravne troškove osoblja ako će tvrtka Prijavitelj prvi puta imati zaposlene osobe? | U sklopu točke 4.2.1 Uputa za prijavitelje navedena je detaljna definicija izravnih troškova osoblja i što one uključuju.**Izravni troškovi osoblja uključuju:**1. Plaću voditelja/koordinatora projekta i plaće drugih osoba koje izravno sudjeluju u provedbi projektnih aktivnosti, odnosno izravno doprinose ostvarenju jednog ili više ciljeva projekta, i to prema udjelu radnog vremena koje osoba provodi na provedbi projektnih aktivnosti, uključujući sve pripadajuće poreze i prireze, doprinose iz plaće, dodatke na plaću koji proizlaze iz zakona, propisa i/ili internih akata organizacija/institucija, a dodjeljuju se temeljem radnog odnosa; prihvatljive naknade troškova prema odredbama Pravilnika o porezu na dohodak (NN 10/17, 128/17, 106/18, 1/19) - prehrana, prijevoz, prigodne nagrade radniku u stvarno isplaćenom iznosu, a najviše do neoporezivog godišnjeg iznosa; naknade plaće za koje poslodavac ne može dobiti povrat iz drugih izvora (npr. bolovanje do 42 dana); druge osobne primitke u skladu s važećim radnim zakonodavstvom;2. Naknade za vanjske usluge fizičkih osoba izravno vezane uz provedbu projektnih aktivnosti (ugovori o uslugama za osobe koji nisu zaposlenici korisnika ili partnera, a aktivnosti za koje su te osobe u okviru projekta zadužene u izravnoj su vezi s ostvarenjem jednog ili više ciljeva projekta). Pri angažiranju izvršitelja vanjskih usluga putem ugovora o djelu ili autorskih ugovora treba voditi računa o zakonskim odredbama koje ove poslove utvrđuju kao privremene i povremene. |
|  | Odnosi li se odredba "Prijavitelj do kraja provedbe mora izdati račune za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta" samo na Prijavitelja ili i na partnera na projektu koji je udruga? | Navedena odredba se odnosi samo za Prijavitelja Skupine 2.Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)Navedeno izmjena vezana uz dostavu statuta/ovjerene Odluke o upotrebi dobiti je uvrštena u izmjene/dopune natječajne dokumentacije. |
|  | Ukoliko je Partner na projektu udruga onda se za nju ne dostavlja Obrazac 5? | Izjavu o primljenim potporama (Obrazac 5) dostavljaju Prijavitelji za obje Skupine (Skupina 1 i Skupina 2) te svaki od projektnih Partnera, ako je primjenjivo (za Skupinu 2). |
|  | Dostavlja li se Obrazac 7 pri prijavi projekta ili naknadno? | Obrazac 7 Izjava o odricanju prava na prigovor se ne dostavlja u sklopu projektne prijave, nego sukladno uvjetima propisanim u točki 6.6.1 Uputa za prijavitelje. |
| 5. | Zanima nas da li se u sklopu natječaja Jačanje poslovanja društvenih poduzetnika – faza I. može prijaviti privatni Dom za starije koji ima djelatnost socijalne skrbi sa smještajem za starije osobe i osobe s invaliditetom, registrirani su kao ustanova i prema Godišnjem financijskom izvještaju poduzetnika se razvrstavaju kao Mikro poduzetnik? | Sukladno točki 2.1. Uputa za Prijavitelje, prihvatljivi prijavitelji za *Skupinu 1*su postojeća društvena poduzeća/društveni poduzetnici **(bez obzira na pravni oblik)** koji ispunjavaju uvjete iz definicije poduzeća iz Uredbe br. 651/2014 te ispunjavaju kriterij 2., 4. i 6. utvrđene Strategijom razvoja društvenog poduzetništva u Republici Hrvatskoj za razdoblje 2015. do 2020. Preciznije, kriterij 4 iz Strategije se odnosi na sljedeće:Društveni poduzetnik najmanje 75% godišnje dobiti, odnosno višak prihoda ostvaren obavljanjem svoje djelatnosti ulaže u ostvarivanje i razvoj ciljeva poslovanja, odnosno djelovanja. Ispunjavanje navedenog kriterija Prijavitelj dokazuje dostavom Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati upotrebu dobiti.Prihvatljivi Prijavitelji za Skupinu 2 su postojeći pravni subjekti koji svoje poslovanje žele transferirati na društveno poduzetništvo ili novoosnovani pravni subjekti koji žele započeti poslovanje prema društveno poduzetničkim načelima, odnosno provedbom projekta planiraju obavljati gospodarsku djelatnost i postati društveni poduzetnici prema kriteriju br. 2. utvrđenim navedenom Strategijom **(trgovačko društvo, zadruga, udruga).** |
| 6. | Mi smo Braniteljsko socijalno radna zadruga te želimo se prijaviti na natječaj UP.02.3.1.03 Jačanje poslovanja društvenih poduzetnika.Zanima nas da li je prihvatljiv trošak kupnja opreme u našem slučaju automobil koji nam je nužan za obavljanje autotaksi djelatnosti. | Sukladno točki 4.6 Uputa za prijavitelje, kupnja vozila nije prihvatljiv trošak. |
| 7. | Da li je pod elementom ''Razvoj i unapređenje poslovanja društvenih poduzeća/društvenih poduzetnika, razvoj proizvoda i usluga'' prihvatljivo provoditi aktivnosti razvoja novih usluga, i zatim pružanja novih usluga za vrijeme trajanja projekta. U tom smislu potraživali bi se troškovi savjetodavnih usluga potrebnih za razvoj nove usluge, a potom i troškovi rada osoblja za pružanje novih/unaprijeđenih usluga za vrijeme trajanja projekta. | Sukladno Uputama za prijavitelje, prihvatljiva aktivnost za Skupinu 1 Prijavitelja, Aktivnost 5 *Razvoj i unapređenje poslovanja društvenih poduzeća/društvenih poduzetnika*, *razvoj proizvoda i usluga* vezana je za potpore za savjetodavne usluge u korist MSP-ova. Sukladno Programu dodjele državnih potpora za razvoj društvenog poduzetništva, članak 7., prihvatljivi su troškovi savjetodavnih usluga koje pružaju vanjski konzultanti te bi nastavno na navedeno, savjetodavne usluge za razvoj nove usluge bile prihvatljiv trošak. No, trošak rada postojećih zaposlenika Prijavitelja za Skupinu 1 na pružanju novih/unaprijeđenih usluga za vrijeme trajanja projekta nije prihvatljiv trošak. |
| 8. | Interesira me da li se u projektu mogu tražit sredstva za putničko kombi vozilo, koje nam je potrebno za provedbu projekta za prijevoz korisnika naših usluga i sportskih rekvizita koje bi iznajmljivali | Sukladno točki 4.6 Uputa za prijavitelje, kupnja vozila nije prihvatljiv trošak. |
| 9. | Zanima nas postoji li mogućnost unutar Grupe 1 socijalnih poduzetnika prikaz troškova  savjetodavnih usluga tijekom provedbe projekta od strane stručne osobe na ugovor o djelu. Prikazali bismo ih u Elementu Razvoj i unapređenje poslovanja društvenih poduzeća/društvenih poduzetnika, razvoj proizvoda i usluga pod potpore za savjetodavne usluge u korist MSP-ova.Sufinancirali 50% svojim sredstvima. Je li to opravdan trošak? | Sukladno Uputama za prijavitelje, prihvatljiva aktivnost za Skupinu 1 Prijavitelja, Aktivnost 5 *Razvoj i unapređenje poslovanja društvenih poduzeća/društvenih poduzetnika, razvoj proizvoda i usluga* vezana je za potpore za savjetodavne usluge u korist MSP-ova. Sukladno Programu dodjele državnih potpora za razvoj društvenog poduzetništva, članak 7., prihvatljivi su troškovi savjetodavnih usluga koje pružaju vanjski konzultanti te bi nastavno na navedeno, trošak savjetodavne usluge na ugovor o djelu predstavljalo prihvatljiv trošak. |
| 10. | Je li d.o.o. koji posluje s gubitkom u zadnje 3 godine formalno prihvatljiv prijavitelj? | Sukladno Uputi za prijavitelje, Prijavitelj Skupine 1 mora ispunjavati sve uvjete iz točke 2.1.2, odnosno Prijavitelji iz Skupine 2 isto imaju propisano u točki 2.1.4. |
| 11. | Zanima me, da li je moguće dobiti bespovratna sredstva za ugostiteljsku djelatnost i gdje početi? Koje obrasce treba preuzeti/ ispuniti? Na internetu samo dobivamo rezultate da je moguće i generalne smjernice projekta Europa 2020, no to je to... Voljela bih do početka jeseni ove godine sada pripremiti svu potrebnu dokumentaciju tako da se što prije ono može izrealizirati. | Sve informacije o PDP-u „Jačanje poslovanja društvenih poduzetnika – faza I.“ moguće je naći na web stranicama [www.esf.hr](http://www.esf.hr) i [www.strukturnifondovi.hr](http://www.strukturnifondovi.hr).  |
| 12. | Udruga smo koja je vlasnik društvenog poduzeća koje djeluje dulje od godinu dana. U prošloj financijskoj godini poduzeće je ostvarilo dobit koja je ostala na računu poduzeća (nije isplaćena udruzi) te se iz te dobiti financira daljnje poslovanje poduzeća (tako glasi odluka o upotrebi dobiti za prethodnu godinu). Je li prema tome poduzeće prihvatljiv prijavitelj za Skupinu 1?  | Sukladno Uputama za prijavitelje, Prijavitelji za Skupinu 1 dužan je ispuniti sve uvjete prihvatljivosti propisane u točkama 2.1.1 i 2.1.2, a kriterij reinvesticije dobiti je samo jedan propisanih kriterija. |
| 13. | Zanima nas kod zapošljavanja osobe koja mentorira osobu koja pomaže OSI osobi kako se tretira to zapošljavanje. Mentoriranje ne može biti novo zapošljavanje, možemo li u budžetu prikazati plaću osobe/mentora najprikladniju za tu vrstu posla u našem poduzeću. | Program dodjele državnih potpora za razvoj društvenog poduzetništva u članku 12. stavku 4. točki b) govori da je, u okviru potpora za naknadu dodatnih troškova za zapošljavanje osoba s invaliditetom, prihvatljiv trošak zapošljavanja osoblja isključivo **za vrijeme provedeno u pružanju pomoći radnicima s invaliditetom i u obučavanju tog osoblja** za pružanje pomoći radnicima s invaliditetom.Navedeno se odnosi na zapošljavanje asistenata, tj. osoba koje pružaju pomoć osobama s invaliditetom. |